Diari Oficial de la Generalitat Valenciana


Sumari del DOGV 6155, del 30-11-2009 (2009/12543)

Judici d'execució hipotecària 870/2008. Notificació de la interlocutòria 733/09 a Carlos Santiago Brondo.
---------------------------------------------------------------------------------------------------------

### Dades del document

Número de DOGV
:   6155

Data del DOGV
:   30-11-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/12298


Data del document
:   13-10-2009

Organisme emissor
:   Jutjat de Primera Instància Número 4 de Vila-real

Tipus de document
:   Edicte

Judici d'execució hipotecària 870/2008. Notificació de la interlocutòria 733/09 a Carlos Santiago Brondo. [2009/12326]  
Judici d'execució hipotecària 000870/2008  
Part demandant: Banco Bilbao Vizcaya Argentaria, SA.  
Part demandada: Carlos Santiago Brondo.   
En el judici a què es fa referència s'ha dictat la resolució que té l'antecedent i dispositiva que són, literalment, com segueix:   
Interlocutòria número 733/2009   
Jutgessa que la dicta: Maria Victoria Donat Sarrió.  
Lloc: Vila-real.  
Data: 22 de setembre de 2009.  
Antecedents de fet   
Primer Que per una escriptura pública atorgada a Castelló de la Plana amb data 23 de desembre 2004, davant de la notària Lourdes Frías Llorens i amb el número 5999 de protocol, el Banco Bilbao Vizcaya Argentaria, SA, va concedir a Carlos Santiago Brondo un préstec hipotecari per un importe de 96.000 euros, en garantia del qual es va constituir una hipoteca sobre la finca propietat dels demandats esmentats que es descriu a continuació:   
Habitatge en planta quarta, amb la façana que dóna al carrer de Pablo Ruiz Picasso, número 6, hui número 2; del tipus I) porta número 8. Ocupa una superfície útil de 77,99 m². Té l'accés pel vestíbul assenyalat amb el número 5, escala i ascensor general obert al carrer esmentat; distribuït en vestíbul, menjador, cuina, bany, lavabo, quatre dormitoris, passadís i terrassa. Límits: enfront, carrer de Pablo Ruiz Picasso; dreta, habitatge tipus J i carrer de la Bosca; esquerra, habitatge d'esta mateixa planta del tipus H, al qual s'accedeix pel vestíbul número 4; i per la part posterior, ascensor, escala i replanell i l'habitatge tipus J.   
Pendent d'inscripció al Registre de la Propietat número 1 de Nules, si bé l'anterior ho està al tom 1210, llibre 436 de Borriana, foli 220, finca 41885, inscripció 3a.   
Valorat a l'efecte de subhasta en la quantitat de huitanta-dos mil cents setze euros i quaranta-cinc cèntims (82.116,45 euros).   
Dispose: Que en virtut de l'execució judicial sumària de la hipoteca constituïda sobre la finca descrita en el fet primer d'esta resolució i que ací es dóna per reproduïda de forma íntegra a l'efecte de descripció, i una vegada aprovada la rematada, l'adjudique a favor de l'entitat BBVA RMBS 2 Fondo de Titulización de Activos, amb domicili social a Madrid, carrer de Lagasca, 120 i amb CIF V-85044451, pel preu de 62.807,61 euros, a la qual s'expedirà una testimoniança d'esta interlocutòria perquè valga de títol suficient per a la inscripció a favor seu, amb l'advertiment que haurà de presentar-la dins del termini reglamentari a l'oficina liquidadora de l'Impost de Drets Reals per a pagar la transmissió corresponent.  
S'entén que el creditor ha rebut a compte del principal reclamat la suma de 62.807,61 euros. No hi ha, per tant, sobrant.  
Es declaren subsistents totes les càrregues anteriors o preferents al crèdit que ací es reclama de la finca adés indicada, i s'entén que el rematant les accepta i queda subrogat en les responsabilitat d'estes càrregues, sense destinar a l'extinció el preu de la rematada.  
Es decreta la cancel·lació de la inscripció d'hipoteca objecte de les actuacions, presa respecte de la finca ressenyada en el fet primer d'esta resolució.  
Així mateix, es decreta la cancel·lació, si pertoca, de totes les inscripcions i anotacions que graven la finca a què fa referència esta interlocutòria, posteriors a l'expedició del certificat que determina l'article 688 i 656 de la Llei d'Enjudiciament Civil.  
I perquè tinguen lloc estes cancel·lacions, expediu un manament per duplicat al registrador de la propietat número 1 de Nules.   
Dels antecedents que consten en les actuacions no pot certificar-se si hi ha o no arrendataris de la finca objecte d'adjudicació.   
Manera d'impugnació: mitjançant un recurs d'apel·lació davant de l'Audiència Provincial de Castelló (article 455 LECn).   
El recurs es prepararà mitjançant un escrit presentat en este Jutjat dins del termini de cinc dies, que es limite a citar la resolució apel·lada, on es manifeste la voluntat de recórrer, amb indicació dels pronunciaments que impugna (article 457.2 LECn).   
Ho disposa i firma la jutgessa. En done fe.   
Atés que es desconeix el domicili o la residència actuals de la part demandada, mitjançant la provisió de hui el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el Diari Oficial de la Comunitat Valenciana per a portar a efecte la diligència de notificació a Carlos Santiago Brondo.   
Vila-real, 13 de octubre de 2009.- La secretària judicial: Carmen García Poveda.